text: Det danske mindretal håber på mange stemmer
  06 maj 2018 kl. 06.19
  Klokken 8 søndag morgen åbnede valgstederne til kommunalvalget i Slesvig-Holsten. Et valg, hvor det danske mindretal håber på mange stemmer.
  
  Valglokalerne er åbne til klokken 18. 
  Valget gælder amterne og kommunerne i delstaten Slesvig-Holsten. Ved det seneste kommunalvalg for fem år siden stemte 46,7 procent af de 2,35 millioner stemmeberettigede borgere i de næsten 1.100 kommuner i Slesvig-Holsten, hvor de fleste kommuner er meget små. 
  Med fem år siden seneste kommunalvalg er der mange førstegangsvælgere i dag. Det gælder både de 16-årige, der kan deltage ved valget, men det gælder også EU-statsborgere med bopæl i Slesvig-Holsten.
  16-årige har haft valgret i Slesvig-Holsten siden sidste års valg til landdagen i Kiel.
  pic.twitter.com/0Dng755Xl6
  
  
  